PODRUŽNICA ČISTOĆA

Radnička cesta 82

**Prijedlog Cjenika javne usluge prikupljanja miješanog komunalnog otpada na području Grada Zagreba s obrazloženjem – materijal za javno savjetovanje**

**Prijedlog Cjenika javne usluge**

1. **CIJENE** **PRUŽANJA JAVNE USLUGE PRIKUPLJANJA MIJEŠANOG KOMUNALNOG OTPADA NA PODRUČJU GRADA ZAGREBA**
	1. **Cijena obvezne minimalne javne usluge[[1]](#footnote-1)[[2]](#footnote-2)**



Napomena: cijene u eurima izražene su po tečaju 1 EUR=7,53450 HRK.

* 1. **Cijena za pražnjenje volumena standardiziranog spremnika za miješani komunalni otpad**
		1. **Cijena za pražnjenje volumena standardiziranog spremnika za miješani komunalni otpad za korisnike iz kategorije kućanstva (privatni korisnici – domaćinstva)**



Napomena: cijene u eurima izražene su po tečaju 1 EUR=7,53450 HRK.

* + 1. **Cijena za pražnjenje volumena standardiziranog spremnika za miješani komunalni otpad za korisnike koji nisu u kategoriji kućanstva (pravne i fizičke osobe – obrtnici) koji javnu uslugu koriste zajednički s jednim ili više drugih korisnika**

Napomena: cijene u eurima izražene su po tečaju 1 EUR=7,53450 HRK.

* + 1. **Cijena za pražnjenje volumena standardiziranog spremnika za miješani komunalni otpad za korisnike koji nisu u kategoriji kućanstva (pravne i fizičke osobe – obrtnici) koji javnu uslugu koriste pojedinačno[[3]](#footnote-3)**



Napomena: cijene u eurima izražene su po tečaju 1 EUR=7,53450 HRK.

1. **OSTVARENJE UMANJENJA CIJENE JAVNE USLUGE ⁴**

**2.1.** **Ostvarenje umanjenja cijene javne usluge za korisnike iz kategorije kućanstvo**

1. Ako korisnik usluge iz kategorije kućanstvo tijekom mjeseca najmanje jednom koristi usluge reciklažnog dvorišta, odnosno mobilnog reciklažnog dvorišta, ostvaruje pravo na 4 vrećice za prikupljanje miješanog komunalnog otpada pojedinačnog volumena vrećice 10 l mjesečno. Opisano umanjenje cijena ostvaruje se nakon proteka perioda od pet mjeseci u kojem je korisnik svaki mjesec najmanje jednom tijekom mjeseca koristio usluge reciklažnog dvorišta, odnosno mobilnog reciklažnog dvorišta, pri čemu ostvaruje pravo na dva paketa sadržaja 10 komada vrećica pojedinačnog volumena 10 l.

2. Ako korisnik ili korisnici usluge iz kategorije kućanstvo žive u obiteljskoj kući (najviše do 3 korisnika usluge na jednom obračunskom mjestu) u obrascu Izjava o kompostiranju otpada koju je propisao davatelj javne usluge navedu da kompostira/zajednički kompostiraju otpad te da/daju suglasnost davatelju javne usluge da može izvršiti terensku provjeru s ciljem utvrđivanja da li korisnik/korisnici zaista kompostiraju otpad, ostvaruju pravo na 4 vrećice za prikupljanje miješanog komunalnog otpada pojedinačnog volumena vrećice 10 l mjesečno po korisniku usluge. Propisana Izjava o kompostiranju otpada vrijedi 10 mjeseci nakon kojeg proteka se ista mora ponovno dostaviti da bi se umanjenje cijena moglo ponovno ostvariti.

3. Ako u kućanstvu stanuje dijete starosti do 3 godine koje koristi pelene, korisnik usluge iz kategorije kućanstvo ostvaruje pravo na 4 paketa sadržaja 10 komada vrećica za prikupljanje miješanog komunalnog otpada pojedinačnog volumena vrećice 10 l za razdoblje od 6 mjeseci. Kako bi se ostvarilo pravo, potrebno je dostaviti rodni list djeteta te potvrdu o prebivalištu djeteta na adresi korisnika usluge. Pravo vrijedi tri godine od dana rođenja djeteta, s tim da se isto mora obnavljati svakih 6 mjeseci dostavom potvrde o prebivalištu djeteta na adresi korisnika usluge ne starijom od 30 dana.

4. Ako u kućanstvu stanuje osoba koja koristi pomagala za probavni sustav i stoma pomagala, pomagala za urogenitalni sustav i obloge za rane za kronične bolesnike prema popisu koji određuje davatelj usluge, korisnik usluge iz kategorije kućanstvo ostvaruje pravo na 8 paketa sadržaja 10 komada vrećica za prikupljanje miješanog komunalnog otpada pojedinačnog volumena vrećice 10 l za razdoblje od 6 mjeseci. Kako bi se pravo ostvarilo potrebno je davatelju usluge dostaviti potvrdu liječnika o nužnosti korištenja gore navedenih pomagala ili potvrdu HZZO-a o činjenici da je osiguranoj osobi ovjereno jedno od gore navedenih pomagala te potvrdu o prebivalištu osobe koja navedena pomagala koristi na adresi korisnika usluge. Pravo vrijedi 6 mjeseci nakon kojeg proteka se propisana dokumentacija mora ponovno dostaviti kako bi se umanjenje cijena moglo ponovno ostvariti.

\_\_\_\_\_\_\_\_\_\_\_\_\_\_\_

⁴ Članak 25. Odluke o načinu pružanja javne usluge sakupljanja komunalnog otpada na području Grada Zagreba (Službeni glasnik Grada Zagreba 7/2022, 19/2022, 33/2022)

**ZBRAJANJE UMANJENJA CIJENE JAVNE USLUGE ZA KORISNIKE IZ KATEGORIJE KUĆANSTVO**

* Umanjenje cijene javne usluge za korisnike koji su u kategoriji kućanstvo točka 3. i 4. mogu se zbrajati zajedno i s točkom 1. ili 2.
* Umanjenja cijene javne usluge za korisnike koji su u kategoriji kućanstvo iz točke 1. i 2. ne mogu se međusobno zbrajati.

**2.2. Ostvarenje umanjenja cijene javne usluge za korisnike koji nisu u kategoriji kućanstvo**

Ako korisnik koji nije u kategoriji kućanstvo, javnu uslugu koristi zajednički s jednim ili više drugih korisnika te s davateljem usluge ugovori sakupljanje biootpada i reciklabilnog komunalnog otpada ostvaruje pravo na 4 vrećice za prikupljanje miješanog komunalnog otpada pojedinačnog volumena vrećice 10 l mjesečno (što je ekvivalent vrijednosti u visini od 8,00 kn mjesečno). Opisano pravo može se ostvariti za vrijeme trajanja ugovora pri čemu se pravo na umanjenje ostvaruje svakih 10 mjeseci pri čemu korisnik ostvaruje pravo na četiri paketa sadržaja 10 komada vrećica pojedinačnog volumena 10 l.

Ako korisnik koji nije u kategoriji kućanstvo, javnu uslugu koristi pojedinačno sukladno čl.18. Odluke o načinu pružanja javne usluge sakupljanja komunalnog otpada na području Grada Zagreba (Službeni glasnik Grada Zagreba 7/2022,19/2022 i 33/2022) te s davateljem usluge ugovori sakupljanje biootpada i reciklabilnog komunalnog otpada ostvaruje pravo na popust u visini od 5 % koji se obračunava na naknadu za pražnjenje volumena predanog miješanog komunalnog otpada.

**OBRAZLOŽENJE IZMJENE CJENIKA**

Dana 10.11.2022. donesena je Odluka o izmjenama i dopuni Odluke o načinu pružanja javne usluge sakupljanja komunalnog otpada na području Grada Zagreba (službeni glasnik Grada Zagreba (33/2022) a koja se tiče određivanja kriterija za umanjenje cijene javne usluge. Budući da je citiranom Odlukom određeno da davatelj usluge odobrava popuste za količinu predanog miješanog komunalnog otpada te da će popuste i uvjete odrediti Cjenikom davatelja usluge, stoga je davatelj usluge dužan izvršiti određene izmjene u postojećem Cjeniku.

1. Cijena obvezne minimalne usluge određena je člankom 16. Odluke o načinu pružanja javne usluge sakupljanja komunalnog otpada na području Grada Zagreba (Službeni glasnik Grada Zagreba 7/2022,19/2022, 33/2022) [↑](#footnote-ref-1)
2. Prema članku 71. Zakona o gospodarenju otpadom (N.N. 84/2021), nekretnina koja se trajno ne koristi je nekretnina koja se u razdoblju od najmanje 12 mjeseci ne koristi za stanovanje ili nije pogodna za stanovanje, boravak ili obavljanje djelatnosti, odnosno nije useljiva. Trajno nekorištenje nekretnine utvrđuje se na temelju očitovanja vlasnika nekretnine, a dokazuje se temeljem podataka očitanja mjernih uređaja za potrošnju električne energije ili plina ili pitke vode ili na drugi odgovarajući način uključujući očevid lokacije. [↑](#footnote-ref-2)
3. Člankom 18. Odluke o načinu pružanja javne usluge sakupljanja komunalnog otpada na području Grada Zagreba (Službeni glasnik Grada Zagreba 7/2022,19/2022, 33/2022) definiran je način pojedinačnog korištenja javne usluge prema kojem korisnici usluge iz kategorije korisnika koji nije kućanstvo mogu s davateljem usluge sklopiti ugovor o pojedinačnom korištenju javne usluge kojim se, pored ostaloga, definiraju vrste i broj spremnika, vozila kojima se pruža usluga, dinamika odvoza te cijena za količinu predanog miješanog komunalnog otpada sukladno Cjeniku davatelja usluge za pojedinačno korištenje usluge. Standardizirani spremnici za miješani komunalni otpad koji su dodijeljeni korisnicima usluge prema cijeni određenoj posebnim cjenikom davatelja usluge u okviru ostvarivanja prava na pojedinačno korištenje javne usluge moraju biti smješteni unutar posebnog dijela nekretnine tog korisnika usluge. [↑](#footnote-ref-3)